CELEX: 32006R1629
Language: lt
Date: 2006-10-31 00:00:00
Title: 2006 m. spalio 31 d. Komisijos reglamentas (EB) Nr. 1629/2006, iš dalies keičiantis Reglamentą (EB) Nr. 1010/2006 dėl tam tikrų ypatingų rinkos paramos priemonių kai kurių valstybių narių paukštienos ir kiaušinių sektoriams

1.11.2006   
            
            
               LT
            
            
               Europos Sąjungos oficialusis leidinys
            
            
               L 302/41
            
         KOMISIJOS REGLAMENTAS (EB) Nr. 1629/2006
   2006 m. spalio 31 d.
   iš dalies keičiantis Reglamentą (EB) Nr. 1010/2006 dėl tam tikrų ypatingų rinkos paramos priemonių kai kurių valstybių narių paukštienos ir kiaušinių sektoriams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 14 straipsnio 1 dalies pirmos pastraipos b punktą,
   atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 14 straipsnio 1 dalies pirmos pastraipos b punktą,
   kadangi:
   
               (1)
            
            
               Tarybos direktyvoje 93/119/EB dėl gyvūnų apsaugos (3) apibrėžtos skerdimo ir užmušimo sąvokos.
            
         
               (2)
            
            
               Komisijos reglamento (EB) Nr. 1010/2006 (4) 4 ir 7 straipsniuose nenurodyta, kad gyvūnų užmušimas turi būti laikomas ypatingąja rinkos paramos priemone, kaip yra skerdimo atveju.
            
         
               (3)
            
            
               Atsižvelgiant į tai, kad, viena vertus, valstybės narės negalėjo laiku perkelti sąvokos „užmušimas“ į nacionalinius teisės aktus ir, kita vertus, Reglamentas (EB) Nr. 1010/2006 neseniai buvo iš dalies pakeistas, kai kurioms iš minėtų valstybių narių gali būti sudėtinga laikytis to reglamento 10 straipsnyje nustatyto termino, t. y. 2006 m. gruodžio 31 d., iki kurio reikia pervesti gavėjams kompensacijas pagal ypatingąsias rinkos paramos priemones. Todėl reikėtų pratęsti kompensacijų mokėjimo terminą keletu mėnesių.
            
         
               (4)
            
            
               Todėl reikėtų atitinkamai iš dalies pakeisti Reglamentą (EB) Nr. 1010/2006.
            
         
               (5)
            
            
               Reglamento (EEB) Nr. 2771/75 14 straipsnio ir Reglamento (EEB) Nr. 2775/75 14 straipsnio nuostatos dėl aptariamų priemonių priėmimo galioja nuo 2006 m. gegužės 11 d. Todėl reikėtų numatyti, kad šis reglamentas taip pat būtų taikomas nuo šios datos.
            
         
               (6)
            
            
               Šiame reglamente numatytos priemonės atitinka Paukštienos ir kiaušinių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1010/2006 iš dalies keičiamas taip:
   
               1)
            
            
               4 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Ne mažiau nei 6 savaitėmis paankstintas veislinių paukščių, kurių KN kodai 0105 92 00, 0105 93 00, 0105 99 10, 0105 99 20, 0105 99 30 ir 0105 99 50, skerdimas ir užmušimas laikomi ypatingosiomis rinkos paramos priemonėmis pagal Reglamento (EEB) Nr. 2777/75 14 straipsnį su sąlyga, kad paskersti paukščiai atitinkamuose paukštynuose per tą laikotarpį nebus pakeisti kitais gyvūnais.“;
                        
                     
                           b)
                        
                        
                           2 dalies pirma pastraipa pakeičiama taip:
                           „1 dalyje nurodytos kompensacijos už paankstintą skerdimą ir užmušimą kiekvienai konkrečiai valstybei narei skiriamos neviršijant didžiausių IV priede nurodytų kiekių ir laikantis jame nustatytų laikotarpių.“;
                        
                     
         
               2)
            
            
               7 straipsnis keičiamas taip:
               „7 straipsnis
               1.   Paankstintas jaunų dedeklių skerdimas ir užmušimas laikomi ypatingosiomis rinkos paramos priemonėmis pagal Reglamento (EEB) Nr. 2777/75 14 straipsnį.
               2.   1 dalyje nurodytos kompensacijos už paankstintą skerdimą ir užmušimą kiekvienai konkrečiai valstybei narei skiriamos neviršijant didžiausių VII priede nurodyto paukščių skaičiaus ir laikantis jame nustatytų laikotarpių.
               Didžiausia kompensacija už jaunas dedekles yra 3,2 EUR už paukštį.“;
            
         
               3)
            
            
               10 straipsnyje data „2006 m. gruodžio 31 d.“ pakeičiama data „2007 m. kovo 31 d.“
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2006 m. gegužės 11 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. spalio 31 d.
      
         
            Komisijos vardu
         
         Mariann FISCHER BOEL
         
            Komisijos narė
         
      
   
   
      (1)  OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1).
   
      (2)  OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 679/2006.
   
      (3)  OL L 340, 1993 12 31, p. 21.
   
      (4)  OL L 180, 2006 7 4, p. 3. Reglamentas su pakeitimais, padarytais Reglamentu (EB) Nr. 1256/2006 (OL L 228, 2006 8 22, p. 9).